EkBass/fiwiki-20250220-pages-articles huggingface dataset:
S/S Tornator II

S/S Tornator II on nykyään Helsingissä oleva höyryhinaaja, joka valmistui vuonna 1906 Varkautelaiselta Paul Wahl & Co:n maineikkaalta konepajalta. Hinaaja rakennettiin valmistusnumerolla 418, yhtenä Oy Tornator Ab:n tilaaman neljän linjahinaajan sarjaa. Alus toimi Saimaalla Tornator-yhtiön palveluksessa vuoteen 1931, jolloin se yritysfuusion myötä liitettiin Enso- Gutzeit Oy:n Saimaan laivastoon. Laiva ostettiin yksityisomistukseen vuonna 1969, maalattiin valkoiseksi ja sai nimen Amanda. Laiva siirrettiin merelle 1970-luvulla ja jostain syystä siitä poistettiin höyrykattila 1980-luvulla. Laiva makasi erilaisissa paikoissa Helsingin edustalla ja pääsi todella huonoon kuntoon, kunnes sen kunnostustyöt aloitettiin omistajan vaihduttua 1996. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Aiheesta muualla== * S/S Tornator II Suomen höyrypursiseuran sivuilla * Tornator II - viralliset sivut Luokka:Höyrylaivat Luokka:Hinaajat
The Hobbit (vuoden 1977 elokuva)

The Hobbit on Jules Bassin ja Arthur Rankinin ohjaama animaatioelokuva vuodelta 1977. Elokuva perustuu J. R. R. Tolkienin romaaniin Hobitti eli sinne ja takaisin. Sama tuotantoryhmä teki myös vuonna 1980 julkaistun The Return of the King -elokuvan. The Hobbitin televisioensi-ilta oli Yhdysvalloissa 27. marraskuuta 1977. Suomessa Future Film julkaisi sen DVD:llä ja elokuva dubattiin suomeksi. == Eroavaisuudet Tolkienin romaaniin == Animaatio on lyhennetty ja tiivistetty versio, josta puuttuvat muun muassa Beorn ja Arkkikivi.Tolkien muissa taiteissa ja medioissa.” S. 174. Klonkku on kuvattu sammakkomaiseksi olennoksi eikä millään tavoin hobitteja muistuttavaksi ja metsähaltiat vihreäihoisiksi sekä vaaletukkaisiksi, vaikka Tolkien on kuvannut ne vaaleaihoisiksi ja tummatukkaiseksi. Hiidet näyttävät kahdella jalalla kulkevilta torahampaisilta kissoilta. == Ääninäyttelijät == == Katso myös == * The Hobbit (vuoden 1967 elokuva) * Hobitti (vuosina 2012−2014 julkaistu elokuvatrilogia) == Lähteet == * ”Tolkien ja elokuva.” Teoksessa === Viitteet === == Aiheesta muualla == * Luokka:Vuoden 1977 yhdysvaltalaiset elokuvat Luokka:Yhdysvaltalaiset animaatioelokuvat Luokka:J. R. R. Tolkienin teoksiin perustuvat elokuvat
Sými (kaupunki)

Sými () on Kreikan kaupunki, joka sijaitsee Sýmin saarella Dodekanesian saaristossa ja kuuluu Sýmin kuntaan, Ródoksen alueyksikköön ja Etelä-Egean saarten alueeseen. Kaupungin väkiluku on (vuonna 2011). Kaupunki on Sýmin saaren pääkaupunki sekä Sýmin kunnan kuntakeskus. == Maantiede == Sýmin kaupunki sijaitsee Sýmin saaren pohjoisrannikolla luonnonsatamalahden pohjukassa. Se muodostuu kahdesta osasta. Niistä toinen on Gialós eli Káto Pólis (”Alakaupunki”), joka käsittää sataman ympäristön. Toinen on Chorió eli Áno Sými (”Ylä-Sými”), joka sijaitsee sataman yläpuolella.Andersson 2005, s. 407–408Karpodini-Dimitriadi 1995, s. 160–162 == Historia == Antiikin aikana kaupungin paikalla sijaitsi saaren poliksen eli kaupunkivaltion Symen kaupunkikeskus. Gialóksen talot on rakennettu pääasiassa 1800-luvulla. Ne edustavat uusklassismia.Dubin 2003, s. 174–175 Chorión talot sen sijaan ovat huomattavasti vanhempia. Sýmin sataman länsipuolella sijaitsee vuonna 1884 rakennettu kellotorni. Chorióssa sijaitsevalla akropoliilla oli antiikinaikainen temppelialue ennen kuin vuonna 1407 Johanniittain ritarikunnan ritarit rakensivat akropoliille linnoituksen. Suuri osa linnoituksesta paloi toisen maailmansodan lopulla saksalaisten jätettyä sinne dynamiittia.Andersson 2005, s. 409 == Nähtävyydet == Chorióssa toimii Sýmin arkeologinen museo, joka esittelee Sýmin saaren historiaa. Museossa on esillä käsikirjoituksia ja veistoksia hellenistiseltä ja roomalaiselta ajalta, bysanttilaisia kolikoita ja ikoneja, kansantaidetta sekä esimerkiksi gοuneláti, joka on Sýmin naisten perinteinen asu. Museon vieressä sijaitsee Chatziagapitóksen talo Sýmin suuruuden aikakaudelta 1800-luvulta. Kaupungissa toimii myös merenkulun historiaa esittelevä merimuseo. Chorióssa sijaitsee Pyhän Georgioksen (Ágios Geórgios) kirkko, joka on rakennettu 1800-luvun lopulla. Kirkossa on harvinainen kivimosaiikki, jossa on kuvattuina hurjia merenneitoja. Merenneitoja on Kreikan kansanperinteessä syytetty myrskyistä, jotka ovat upottaneet laivoja. Chorión ja Gialóksen välillä sijaitsee Noúlian kukkula, jolla sijaitsee luultavasti spartalaisten vuosina 411–412 eaa. pystyttämä hautamuistomerkki. Lisäksi Noúlialla on 20 tuulimyllyn rauniot. == Lähteet == * * * === Viitteet === == Aiheesta muualla == Luokka:Etelä-Egean saarten kaupungit Luokka:Sými
Gialós

Gialós (, ”Ranta”) voi viitata seuraaviin paikkoihin Kreikassa: * Gialós, kylä Kreetan saarella Kántanos-Sélinon kunnassa Chanián alueyksikössä * Órmos Firón eli Gialós, kylä ja satama Thíran saarella Santorínin saariryhmässä Etelä- Egean saarten alueella * Skála Eresoú eli Gialós eli Gyalós, kylä Lesboksen saarella Länsi-Lesboksen kunnassa Pohjois-Egean saarten alueella * Gialós eli Káto Pólis, Sýmin kaupungin osa samannimisellä saarella Etelä-Egean saarten alueella
Väinö Lehtinen

Väinö Lehtinen -nimisiä henkilöitä ovat: * Väinö Lehtinen (1879–1931), suomalainen laulunopettaja * Väinö Lehtinen, Jarkko Lehti (s. 1938), suomalainen iskelmälaulaja.
Kuusen-suopursunruoste

Kuusen-suopursunruoste (Chrysomyxa ledi) on ruostesieni, jonka isäntäkasvina vuorottelevat suopursu ja metsäkuusi. Siitä käytetään myös nimiä kuusensuopursuruoste ja rämeruoste. Se leviää kuuselle soisilla alueilla Pohjois-Euroopassa harvakseltaan noin kymmenen vuoden välein ja aiheuttaa sekä nuorten versojen kellastumista että toisinaan jopa vesistöjen pinnalla ajelehtivia, sinänsä vaarattomia leväkukintoja muistuttavia oranssinkeltaisia lauttoja.Kuusen suopursunruoste, Ympäristö.fi Viitattu 29.7.2009Lapin vesistöissä ilmeisesti suopursuruostetta, Yle.fi Viitattu 29.7.2009Suopursuruoste syynä jokivesien ruskeisiin lauttoihin, Yle.fi Viitattu 29.7.2009 thumb|left|Ruosteen vaurioittamat vuosikasvaimet kellastuvat voimakkaasti Sienen suopursussa kehittyvät talvi-itiöt ovat läpimitaltaan noin 0,02–0,03 mm, ja ne saastuttavat kuusia, jossa vuorostaan kehittyy sienikuromia ja helmi-itiöitä. Kuusi ei yleensä kuole tautiin, mutta tuorein vuosiverso kuolee. Tauti on kuvattu vuonna 1879.Index Fungorum Viitattu 29.7.2009 Erityisesti Koillis-Suomessa, kuten Kainuussa ja Kuusamossa, kuusen-suopursunruostetta esiintyy tiheämmin kuin muualla maassa. Alppiruusuilla tavataan ruosteen muotoa Chrysomyxa ledi var. rhododendri.Dendrologian seuran Rhododendron-kerho: Alppiruusujen ja atsaleojen tauditViitattu 29.7.2009 Vaikuttaa epäselvältä, miten kuusella esiintyvä teerenleipätauti liittyy tähän lajiin. Sen on arveltu johtuvan toisesta kultaruostelajista teerenleipäruosteesta (Chrysomyxa woroninii), jonka on kuvannut tieteelle Tranzschel (1903). Toisaalta sen aiheuttama taudinkuva on erilainen: kokonaisten vuosikasvujen infektoituminen, jolloin yksi kasvukausi menetetään, tai jopa käpyjen infektoitumiseen. Toisaalta senkin katsotaan vuorottelevan jollain tavoin suopursunruosteen kanssa väli- isäntänä. == Lähteet == == Aiheesta muualla == *Laji.fi: Kuusen- suopursunruoste (Chrysomyxa ledi) *Luopioisten kasvisto: Kuusen- suopursunruoste (Chrysomyxa ledi) *Koti-Kajaani 25.7.2009 pdf 8,76 Mt *Hyviä kuvia, suopursunruostetta kuusella *Metla: Kuusensuopursuruoste (Chrysomyxa ledi) *UniProt, Taxonomy: Chrysomyxa ledi Luokka:Ruostesienet Luokka:Kasvitaudit Luokka:Metsätuhot Luokka:Sienitaudit
Joan Gamper

Joan Gamper (alk. Hans-Max Gamper, 22. marraskuuta 1877 Winterthur, Sveitsi – 30. heinäkuuta 1930) oli sveitsiläinen jalkapalloilija ja seurajalkapalloilun kehittäjä. Hänet tunnetaan parhaiten FC Barcelonan perustajana, pelaajana ja moninkertaisena seurapresidenttinä. Barcelonassa pelattu harjoitusturnaus on vuodesta 1966 lähtien nimetty hänen mukaansa Torneig Joan Gamperiksi. ==Aiheesta muualla== *Gamper FC Barcelonan sivuilla Luokka:FC Barcelona Luokka:Sveitsiläiset jalkapalloilijat Luokka:Vuonna 1877 syntyneet Luokka:Vuonna 1930 kuolleet
Mustat silmät (täsmennyssivu)

Mustat silmät voi tarkoittaa ainakin seuraavia asioita: *Mustat silmät (), venäläinen kansanlaulu *Mustat silmät, Valentin Vaalan ohjaama elokuva vuodelta 1929 *Mustat silmät (), Paul Martinin ohjaama elokuva vuodelta 1958 *Mustat silmät (, ), Nikita Mihalkovin ohjaama elokuva vuodelta 1987 *Dark Eyes, Bob Dylanin laulu
Fazerina

Fazerina on Fazerin valmistama, appelsiinitryffelitäytteinen suklaa, jota myydään 37 gramman patukkana, 121 gramman suklaalevynä ja konvehtina. Fazerina tuli myyntiin vuonna 1953. Tammikuussa 2009 myyntiin tuli patukka Fazerina Caramel, jossa tryffelitäyte on yhdistetty crème brûléen makuun. Keväällä 2012 tuli myyntiin Fazerina-jäätelötuutti. == Lähteet == Luokka:Fazerin makeiset Luokka:Suklaapatukat
Ulappakeiju

Ulappakeiju (Pelagodroma marina) on pieni ulappalintujen lahkoon kuuluva avomerilintu. == Koko ja ulkonäkö == Linnun pituus on 19–21 cm ja siivenkärkien väli 41–44 cm. Ulappakeiju on Euroopan ja Välimeren alueen ainoa keiju, jonka alapuoli on valkea. Se on muodoltaan etelänkeijumainen (Oceanites oceanicus) mutta on hieman suurempi, ja sen nokka ja jalat ovat pitemmät. Sen siivet ovat suuret, pitkät ja leveät keskeltä. Pyrstö sekä siivet päältä ovat mustahkot, ja ne erottuvat hyvin harmaasta selästä, päälaesta, vaaleanharmaasta peitinhöyhenkentästä ja harmaanvalkoisesta yläperästä. Tummaa naamaria ympäröi valkea. Selän harmaa ulottuu alas rinnansivuille. === Äänet === Ulappakeijun pesäkolosta kuuluu ontto, kumea, rauhallisesti toistettu ”koo, koo, koo,...”, johon voi joskus sekoittua myös kitiseviä, ohuita ”kji”-ääniä. == Levinneisyys == Lajin pesimäalueen laajuudeksi on arvioitu 50 000–100 000 neliökilometriä ja yksilömääräksi koko maailmassa 2 000 000 lintua. Latham kuvaili lajin holotyypin Río de la Platan suulta 1790.IBC Se pesii Australiassa Heard ja McDonaldinsaarilla, Uudessa-Seelannissa, Saint Helenalla, Uruguayssa, Espanjassa ja Portugalissa Selvagenssaarilla satojentuhansien yksilöiden voimin. Kap Verdellä laji pesii kolmella saarella, joiden kannan koko on 5 000–10 000 paria. Kanariansaarilla pesii pieni 24–30 parin populaatio.Clarke, Tony: Birds of the Atlantic Islands. Lontoo: Christopher Helm, 2008. ISBN 978-0-7136-6023-4. Laji on myös ennen pesinyt Ranskan eteläisillä ja antarktisilla alueilla. == Lisääntyminen == Pari kaivaa itse pesäonkalon pehmeään maahan. Naaras munii yhden munan, Kap Verdellä tammi-maaliskuussa ja Kanariansaarilla maalis-huhtikuussa. Poikaset lähtevät pesästä kahdeksan-kymmenen viikon ikäisinä. == Käyttäytyminen == Lintua nähdään harvoin merellä, ja se käy maakolossa sijaitsevassa pesässään vain öisin. Se seuraa delfiiniparvia ja liitää matalalla vedenpinnan päällä jäykin siivin ja polkee vedenpintaa pitkillä jaloillaan. == Lähteet == == Aiheesta muualla == *New England Seabirds (paljon kuvia) Luokka:Ulappalinnut
Ruskosuula

Ruskosuula (Sula leucogaster) on keskikokoinen suulien lahkoon kuuluva merilintu. == Koko ja ulkonäkö == Linnun pituus on 65–75 senttiä ja siivenkärkien väli 135–150 senttiä. Se on suulaa (Morus bassanus) selvästi pienempi, ja sen pyrstön kärki on hieman pyöreämpi. Linnun väristys on päältä kokonaan tumma, alta ruskea, siiven alapeitinhöyhenet ja vatsa ovat valkoiset. Nuorella linnulla on vatsassa vaaleaa ruskeanharmaata. Muuten tummasta päästä erottuu vaalea naama ja suuri nokka. Nokan tyvi on pesimäaikaan sinertävä. == Levinneisyys == Lajin pesimäalueen laajuudeksi on arvioitu 50 000–100 000 km² ja yksilömääräksi on koko maailmassa arvioitu 200 000 lintua. Ruskosuula pesii trooppisilla rannikkovesillä kaikilla kolmella suurimmalla valtamerellä. Suomea lähimpänä se pesii Punaisenmeren saarilla. Lajia tavataan harhailevana Yhdysvalloissa. Myös Suomessa on tehty lajista ainakin yksi satunnaishavainto. == Käyttäytyminen == Ruskosuula sukeltaa suulan tavoin jyrkästi syöksyen, mutta toisinaan myös loivemmassa kulmassa, melkein kuin ohimennen. Se lepäilee usein poijuilla. == Lähteet == == Aiheesta muualla == * Kuvia ja videoita The Internet Bird Collectionissa Luokka:Suulat
Kanshi

Kanshi (漢詩) on japaninkielinen termi yleisesti kiinalaiselle runoudelle mutta erityisesti japanilaisten runoilijoiden kiinaksi kirjoittamille runoille. Kirjaimellisesti se merkitsee "han-runoutta". Kanshi oli suosituin runouden muoto Japanissa Heian-kauden alkupuolella japanilaisen ylhäisön piirissä ja oli vallalla aina nykyaikaan asti. == Lähteet == Luokka:Japanilainen runous
The Return of the King (vuoden 1980 elokuva)

The Return of the King on Jules Bassin ja Arthur Rankin Jr:n yhdessä ohjaama, televisioon tuotettu animaatioelokuva vuodelta 1980. Se perustuu J. R. R. Tolkienin romaaniin Taru sormusten herrasta, lähinnä sen kolmanteen osaan Kuninkaan paluu. Sama tuotantoryhmä teki aiemmin, vuonna 1977, elokuvan The Hobbit Tolkienin Hobitti-teokseen perustuen. == Ääninäyttelijät == ==Aiheesta muualla== * Luokka:Vuoden 1980 yhdysvaltalaiset elokuvat Luokka:Taru sormusten herrasta Luokka:Yhdysvaltalaiset animaatioelokuvat Luokka:J. R. R. Tolkienin teoksiin perustuvat elokuvat
Tosiasiallinen hallintotoiminta

Tosiasiallinen hallintotoiminta on se julkishallinnon toiminnan osa, jossa ei käytetä julkista valtaa. Sillä ei vaikuteta kansalaisten ja yhteisöjen oikeuksiin tai velvollisuuksiin, vaan luodaan edellytyksiä esimerkiksi elinkeinoelämälle sekä sosiaali- ja sivistyspalveluiden toteuttamiselle. Sen piiriin kuuluvat erilaiset koulutus-, huolto- ja hoitotoimet, julkinen tiedotus ja hallintoelinten epäviralliset toiminnat. Rajan vetäminen tosiasiallisen hallintotoiminnan ja hallinnollisen sääntelyn ja muun yksipuolisen julkisen vallan käytön välille on käytännössä melko suhteellista. Esimerkiksi ihmistä hoidettaessa saatetaan rajoittaa hänen itsemääräämisoikeuttaan ja viranomaisten tiedotus saattaa ohjata yleistä mielipidettä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 941–942. Julkisten palvelujen tuottamisen muodot ja organisaatio muistuttavat usein yksityisessä toiminnassa käytettyjä. Niissä käytetään vähän kirjallista toimintaa ja hallintoa, ja myös julkisen vallan käyttö on taka-alalla. Hallinnolliseen toimintaan viittaa se, että tosiasiallisessa hallintotoiminnasta huolehtivat hallintoelimet, hyvinvointipalvelujen saaminen perustuu hallintopäätöksiin ja toimintaa ohjataan julkisoikeudellisella lainsäädännöllä. ==Lähteet== Luokka:Hallinto- oikeus
Dig Your Own Hole

Dig Your Own Hole on brittiläisen The Chemical Brothersin toinen studioalbumi. Albumi julkaistiin 7. huhtikuuta 1997 Junior Boy's Own -levy-yhtiön kautta. Vuonna 1998 Q -lehti äänesti albumin kaikkienaikojen parhaiden albumien -listan 49. sijalle. Vuonna 2004 kyseisestä ja edellisestä Exit Planet Dust -albumista julkaistiin boksi. == Kappaleet == # "Block Rockin' Beats" (Rowlands, Simons, Jesse Weaver) – 5:14 # "Dig Your Own Hole" – 5:27 # "Elektrobank" (Rowlands, Simons, Keith Murray, Ali Friend) – 8:18 # "Piku" – 4:54 # "Setting Sun" (Rowlands, Simons, Noel Gallagher) – 5:29 #* mukana Noel Gallagher # "It Doesn't Matter" (Rowlands, Simons, Paul Conley, John Emelin, Tom Flye, Rusty Ford, Kim King) – 6:14 # "Don't Stop the Rock" – 4:48 # "Get Up on It Like This" (Rowlands, Simons, Quincy Jones) – 2:48 # "Lost in the K-Hole" – 3:51 # "Where Do I Begin" – 6:51 #* mukana Beth Orton # "The Private Psychedelic Reel" (Rowlands, Simons, Jonathan Donahue) – 9:28 == Singlet == * "Setting Sun" (julkaistu 30. syyskuuta 1996) * "Block Rockin' Beats" (julkaistu 24. maaliskuuta 1997) * "Elektrobank" (julkaistu 8. syyskuuta 1997) * "The Private Psychedelic Reel" (julkaistu 1. joulukuuta 1997) Luokka:The Chemical Brothersin albumit Luokka:Vuoden 1997 albumit
Liga Deportiva Universitaria de Quito

Liga Deportiva Universitaria de Quito on jalkapalloseura Ecuadorin pääkaupungista Quitosta. Sen edustusjoukkue pelaa maan korkeimmalla sarjatasolla Serie A:ssa. LDU:n juuret ovat Ecuadorin keskusyliopiston urheilujoukkueissa. Seura perustettiin virallisesti vuonna 1930. Se on yhdeksällä kansallisella mestaruudellaan yksi Ecuadorin menestyneimmistä. Vuonna 2008 seura voitti Copa Libertadoresin ja vuonna 2009 Recopa Sudamericanan, jotka olivat ensimmäiset minkään ecuadorilaisseuran voittamat kansainväliset mestaruudet. Vuoden 2008 seurajoukkueiden MM-kilpailuissa LDU sijoittui toiseksi. LDU:n paikalliskilpailijoita ovat Aucas, Deportivo Quito ja El Nacional. Seuran kotistadion on yli 50 000 katsojapaikan Estadio de Liga Deportiva Universitaria, joka tunnetaan myös nimellä Casa Blanca (). == Saavutukset == * Serie A: 1969, 1974, 1975, 1990, 1998, 1999, 2003, 2005 A, 2007 * Copa Libertadores: 2008 * Recopa Sudamericana: 2009 * Copa Sudamericana: 2009 == Lähteet == == Aiheesta muualla == * Seuran sivusto Luokka:Ecuadorilaiset jalkapalloseurat Luokka:Quito
Kirkonkulman koulu

Kirkonkulman koulu voi tarkoittaa seuraavia: *Kirkonkulman koulu, koulu Aurassa *Kirkonkulman koulu, koulu Humppilassa *Kirkonkulman koulu, koulu Hämeenlinnassa *Kirkonkulman koulu, koulu Liedossa
Töyhtöparatiisimonarkki

Töyhtöparatiisimonarkki (Trochocercus cyanomelas) on laajalla alueella Afrikassa Saharan autiomaan eteläpuolella tavattava monarkkeihin kuuluva varpuslintu. == Koko ja ulkonäkö == Kooltaan töyhtöparatiisimonarkki on noin 13-14 cm. Koiraan pää ja päälaella oleva töyhtö ovat väriltään sinimustat. Rinta on musta muodostaen kontrastin valkoiselle vatsalle. Siivet ovat tummat ja niissä on valkoinen sippijuova. Töyhtöparatiisimonarkin pyrstö on harmaa. Naaraat ovat vaaleampia, päästään ja selästään tumman harmaita. Vatsa on naaraillakin valkoinen. Töyhtöparatiisimonarkki muistuttaa ulkonäöltään mustatöyhtömonarkkia (Elminia albonotata), mutta eroaa siitä valkoisten siipijuovien ja valkoisemman vatsansa perusteella. == Elinympäristö == Töyhtöparatiisimonarkin elinympäristöä ovat itäisen ja eteläisen Afrikan rannikkojen pensaikkokerrokset, rannikkometsät ja vuoristometsät lähellä puroja. Laji elää yleensä yksin tai pareittain. == Pesiminen ja ravinto == Laji muodostaa pareja, jotka kestävät kunnes toinen linnuista kuolee. Töyhtöparatiisimonarkki rakentaa pesän puuhun tai pensaaseen. Naaras munii pesään kahdesta kolmeen valkoista munaa. Töyhtöparatiisimonarkin ravinto koostuu hyönteisistä, joita se pyydystää ilmasta. == Lähteet == Luokka:Monarkit
Exit Planet Dust

Exit Planet Dust on brittiläisen The Chemical Brothersin ensimmäinen studioalbumi, joka julkaistiin kesäkuussa 1995. Vuonna 2004 kyseisestä ja seuraavasta Dig Your Own Hole -albumista julkaistiin boksi. == Kappaleet == # # # # # # # # # # # == Singlet == * "Song to the Siren" (julkaistu 1. lokakuuta 1992) * "Leave Home" (julkaistu 5. kesäkuuta 1995) * "Life Is Sweet" (julkaistu 29. elokuuta 1995) Luokka:Vuoden 1995 esikoisalbumit Luokka:The Chemical Brothersin albumit
Gunnar Ståhle

Gunnar Adolf Ståhle (24. elokuuta 1902 Helsinki – 20. huhtikuuta 1980 Helsinki) oli suomalainen diplomi-insinööri ja yritysjohtaja. Hän toimi lentoyhtiö Aero Oy:n eli nykyisen Finnairin toimitusjohtajana vuosina 1929–1945. Diplomi-insinööriksi Teknillisestä korkeakoulusta 1925 valmistunut Ståhle tuli Aeroon teknilliseksi johtajaksi vuonna 1928. Hän oli toiminut ilmavoimissa insinöörinä sekä saanut lentäjän koulutuksen. Yhtiön perustajan ja ensimmäisen toimitusjohtajan Bruno Lucanderin kuoltua yllättäen elokuussa 1929 Ståhle nimitettiin hänen seuraajakseen kaksi päivää myöhemmin eli 12. elokuuta 1929. Hän oli tuolloin vasta 27-vuotias. Ståhle hankki Aerolle runsaasti lentokoneita Saksasta ja solmi sinne yhteyksiä. Tämän vuoksi hän joutui eroamaan toimitusjohtajan tehtävistä sodan jälkeen vuonna 1945, vähän ennen kuin yhtiön osake-enemmistö siirtyi valtiolle. Vuosina 1946–1947 Ståhle johti Teollisuuden Työteholiittoa ja 1947–1969 Wärtsilä-yhtymän posliini- ja lasialaa eli Arabian posliinitehdasta, Turun posliinitehdasta sekä vuodesta 1950 Nuutajärven lasitehdasta. Syksyllä 1948 Ståhle kukisti kovalla asenteellaan kuuluisan Arabian lakon. Ståhlen sotilasarvo oli vuodesta 1944 alkaen insinöörieverstiluutnantti. ==Lähteet== * * Finnair-konserni - Historiaa * ===Viitteet=== == Aiheesta muualla == * Ajopelit ilmassa, ohjakset maassa, Suomen Kuvalehti, 01.12.1934, nro 49, s. 24, Kansalliskirjaston digitaaliset aineistot Luokka:Suomalaiset yritysjohtajat Luokka:Suomalaiset insinöörit Luokka:Suomalaiset everstit Luokka:Vuonna 1902 syntyneet Luokka:Vuonna 1980 kuolleet
Kirkonkulman koulu (Humppila)

Kirkonkulman koulu on Humppilan kunnassa sijaitseva oppilaitos. Kirkonkulman ala-aste on Humppilan kunnan ainoa ala-aste. Koulu sijaitsee Humppilan keskustaajamassa Humppilan yläasteen läheisyydessä. Kirkonkulman koulu valmistui vuonna 1986. Oppilaita koulussa on noin 185 ja päätoimisia opettajia 10. Perusopetuksen luokkien lisäksi koulussa on pienryhmä ykslöllistettyä opetusta varten. Humppilan yläaste aloitti toimintansa lukuvuoden 1995–1996 alussa Kirkonkulman koulun tiloissa. Yläaste siirtyi vuoden 2000 syksyllä uusiin tiloihin, jolloin tilaa vapautui ala-asteelle. Yläasteen alettua Humppilassa Kirkonkulman koulun ala-asteen 1. ja 2. luokan koululaiset siirrettiin Humppilan Koivukummun päiväkodin yhteyteen. Koivukummun ala-aste sulautettiin takaisin Kirkonkulmalle muutaman vuoden aikana, kuitenkin ennen uuden yläasteen käyttöönottoa. == Lähteet == == Aiheesta muualla == * Humppilan kunnan verkkosivut – Peruskoulut * Humppilan kunnan verkkosivut – Kirkonkulman koulun sivu Luokka:Suomen peruskoulut Luokka:Humppila Luokka:Humppilan rakennukset ja rakennelmat
† (albumi)

__NOTOC__ †, tunnetaan myös nimellä Cross (), on ranskalaisen Justicen ensimmäinen studioalbumi. Se julkaistiin 11. kesäkuuta 2007. Britanniassa albumi myi hopeaa 13. maaliskuuta 2009, joten sitä on myyty yli 60 000 kappaletta.http://www.bpi.co.uk/certifiedawards/Search.aspx == Grammy-gaala 2008 == Vuonna 2008 albumi oli ehdolla Grammy-gaalassa vuoden parhaaksi albumiksi kategoriassa Best Electronic/Dance Album. Tittelin vei kuitenkin brittiläinen The Chemical Brothers albumillaan We Are the Night. Kappale ”D.A.N.C.E.” oli puolestaan ehdolla vuoden kappaleeksi kategoriassa Best Dance Recording, mutta sen tittelin vei puolestaan yhdysvaltalainen Justin Timberlake kappaleellaan ”LoveStoned / I Think She Knows”. ”D.A.N.C.E.” -kappaleen musiikkivideo oli ehdolla myös parhaaksi musiikkivideoksi, Best Short Form Music Video, mutta sen tittelin vei Johnny Cash ”God’s Gonna Cut You Down” -kappaleen musiikkivideollaan. == Kappaleet == # # # # # # # # # # # # Japanin painoksen bonuskappale # * == Arvostelut == * AllMusic: AllMusic review * Metacritic: 81/100Metacritic: Reviews for † by Justice * Pitchfork: 8.4/10Pitchfork Media: Album review * Rolling Stone: Rolling Stone: Album review == Lähteet == Luokka:Ed Banger Recordsin albumit Luokka:Justicen albumit Luokka:Vuoden 2007 esikoisalbumit
Cross

Cross on ristiä tarkoittava englannin kielen sana. Se tarkoittaa myös seuraavia asioita: ==Musiikissa== * The Cross, vuosina 1987–1993 toiminut brittiläinen rock-yhtye * Cross (†), Justicen studioalbumi vuodelta 2008 ==Sukunimenä== * Art Cross (1918–2005), yhdysvaltalainen Indianapolis 500 -kuljettaja * Ben Cross, oik. Harry Bernhard Cross (1947–2020), englantilainen näyttelijä * Betty Cross, oik. Kersti Bergroth (1886–1975), suomalainen kirjailija ja pakinoitsija * Christopher Cross (s. 1951), yhdysvaltalainen lauluntekijä ja laulaja * David Cross (s. 1964), yhdysvaltalainen näyttelijä, koomikko ja käsikirjoittaja * Marcia Cross (s. 1962), yhdysvaltalainen näyttelijä * Milton Cross (1897–1975), yhdysvaltalainen radiokuuluttaja * Rob Cross (s. 1990), englantilainen dartsinpelaaja * Shane Cross (1986–2007), australialainen rullalautailija * Sidney Cross (1891–1964), brittiläinen voimistelija ja olympiamitalisti * Tom Cross, yhdysvaltalainen elokuvaleikkaaja * Tommy Cross (s. 1989), yhdysvaltalainen jääkiekkoilija ===Kuvitteellisilla henkilöillä=== * Alex Cross, afroamerikkalainen FBI:n agentti ja psykologi James Pattersonin kirjasarjassa ja siihen perustuvissa elokuvissa ==Urheilussa== * Cross, laskettelurinne Phoenix Pyeongchangin talviurheilukeskuksessa Etelä-Koreassa. Luokka:Sukunimet
A Cross the Universe

A Cross the Universe on ranskalaisen Justicen vuonna 2008 julkaistu livealbumi. Konsertti on taltioitu San Franciscon Concourse Exhibition Centerissä 27. maaliskuuta 2008. == Kappaleet == # Kappale Aika Muuta 1\. Intro 0:38 2\. Genesis 7:20 3\. Phantom Pt. 1 2:50 4\. Phantom Pt. 1.5 4:45 5\. D.A.N.C.E. 2:44 6\. D.A.N.C.E. Pt. 2 2:39 Sisältää samplen: ”D.A.N.C.E. (Justice Remix)” 7\. DVNO 2:58 Sisältää samplen: ”D.A.N.C.E. (Justice Remix)” 8\. Waters of Nazareth (prelude) 2:14 Sisältää samplen: Franz Ferdinand – ”The Fallen (Justice Remix)” 9\. Two Minutes to Midnight 3:52 Sisältää samplen: Fatboy Slim – ”Don’t Let the Man Get You Down (Justice Remix)” 10\. Ttthhheee Pppaaarrrtttyyy 2:47 11\. Let There Be Light 3:25 Sisältää samplen: Mr. Oizo – ”Nazis” ja Scenario Rock – ”Skitzo Dancer (Justice Remix)” 12\. Stress 7:38 Sisältää samplen: Devo – ”Jocko Homo” 13\. We Are Your Friends (reprise) 3:42 Sisältää samplen: Klaxons – ”Golden Skans to Interzone (So Me Remix)” ja Ministry – ”Just One Fix” 14\. Waters of Nazareth 6:46 Sisältää samplen: Rage Against the Machine – ”Killing In the Name” ja Daft Punk – ”Human After All (Justice Remix)” 15\. Phantom Pt. 2 9:54 Remix 16\. Encore 1:07 17\. NY Excuse 6:13 Remix 18\. Final 2:55 Sisältää samplen: Metallica – ”Master of Puppets” ==DVD== Kappale Muuta DVNO D.A.N.C.E. NY Excuse Remix Phantom 2 Sisältää samplen: Goblin – ”Tenebre” Waters of Nazareth (Prelude) Sisältää samplen: Franz Ferdinand – ”The Fallen (Justice Remix)” Genesis We Are Your Friends (Reprise) Sisältää samplen: Simian – ”Never Be Alone”, Klaxons – ”Atlantis to Interzone”, Ministry – ”Just One Fix” Final Sisältää samplen: Metallica – ”Master of Puppets” Pedrophilia Alkuperäinen kappale: Busy P Pocket Piano Alkuperäinen kappale: DJ Mehdi Psychotic Reaction Alkuperäinen kappale: Count Five Love Me, Please Love Me Alkuperäinen kappale: Michel Polnareff == Arvostelut == * AllMusic: AllMusic Review * Pitchfork: 6.5/10Pitchfork: Album review == Lähteet == Luokka:Ed Banger Recordsin albumit Luokka:Vuoden 2008 konserttitallenteet Luokka:Justicen albumit Luokka:Konserttielokuvat
John Miles

John Miles (14. kesäkuuta 1943 Lontoo – 8. huhtikuuta 2018 Norwich) oli brittiläinen Formula 1 -kuljettaja ja näyttelijöiden Bernard Milesin ja Josephine Wilsonin poika. Hän osallistui 15 Formula 1 -osakilpailuun kausilla –, joista ajoi 12 kilpailussa. Hän saavutti yhteensä kaksi MM-pistettä ajamalla viidenneksi vuoden 1970 Etelä-Afrikan GP:ssä. Miles jätti Lotuksen Jochen Rindtin kuoleman jälkeen ja hänet korvattiin Reine Wisellillä. ==F1-tulokset== Vuosi Talli Valmistaja Moottori 1 2 3 4 5 6 7 8 9 10 11 12 13 Sijoitus Pisteet Gold Leaf Team Lotus Lotus 63 Cosworth V8 RSA ESP MON NED FRA GBR GER ITA CAN USA MEX \- 0 Gold Leaf Team Lotus Lotus 49C Cosworth V8 RSA MON 19\. 2 Gold Leaf Team Lotus Lotus 72 Cosworth V8 ESP BEL NED FRA GBR GER 19\. 2 Gold Leaf Team Lotus Lotus 72C Cosworth V8 AUT ITA CAN USA MEX 19. 2 ==Muuta== Miles toimi myös urheiluautojen teknisenä suunnittelija, autolehden reportterina sekä tuotti jazz-muusikoiden levyjä perustamassaan Miles Music levy-yhtiössä. == Lähteet == Luokka:Brittiläiset Formula 1 -kuljettajat Luokka:Vuonna 1943 syntyneet Luokka:Vuonna 2018 kuolleet
Tyyppi 23 -fregatti

Tyyppi 23 on Britannian kuninkaallisen laivaston kuudentoista fregatin muodostama alusluokka, joka muodostaa Kuninkaallisen laivaston pinta-alusten rungon muodostaen määrällisesti puolet palveluksessa olevista fregateista/hävittäjistä. Aluksista kolme on myyty Chileen, jossa ne ovat edelleen Chilen laivaston käytössä. Luokan aluksista ensimmäinen otettiin palvelukseen 1989 ja viimeinen kesäkuussa 2002. Alukset suunniteltiin alun perin sukellusveneneidentorjuntaan, mutta modernisointien myötä niistä on kehittynyt monipuolisia aluksia, jotka kykenevät palvelemaan missä tahansa. Luokan alukset on nimetty brittiläisten herttuoiden mukaan, minkä seurauksena luokkaa kutsutaan toisinaan Duke-luokaksi. == Alukset == Tyypin 23 fregatitGardiner, Robert s. 525Friedman, Norman s. 339 Nimi Telakka Kölinlasku Vesille Valmis Kohtalo HMS Norfolk Yarrow Shipbuilders 14. joulukuuta 1985 10. heinäkuuta 1987 1. kesäkuuta 1990 Chilen laivastolle 2006 Almirante Cochrane HMS Argyll Yarrow 20. maaliskuuta 1987 8. huhtikuuta 1989 31. toukokuuta 1991 Laivasto ilmoitti aluksen palveluksesta poistosta 14. toukokuuta 2024Waters 2024 s. 182 HMS Lancaster Yarrow 18. joulukuuta 1987 24. toukokuuta 1990 1. toukokuuta 1992 palveluksessa 2012 HMS Marlborough Swan Hunter 22. lokakuuta 1987 21. tammikuuta 1989 14. kesäkuuta 1991 Chilen laivastolle 2008 Almirante Condell HMS Iron Duke Yarrow 12. joulukuuta 1988 2. maaliskuuta 1991 20. toukokuuta 1993 palveluksessa 2012 HMS Monmouth Yarrow 1. kesäkuuta 1989 23. marraskuuta 1991 24. syyskuuta 1993 palveluksesta 30. kesäkuuta 2021 HMS Montrose Yarrow 1. marraskuuta 1989 31. heinäkuuta 1992 2. kesäkuuta 1994 palveluksesta 17. huhtikuuta 2023Waters 2024 s. 175 HMS Westminster Swan Hunter 18. tammikuuta 1991 4. helmikuuta 1992 13. toukokuuta 1994 Laivasto ilmoitti aluksen palveluksesta poistosta 14. toukokuuta 2024 HMS Northumberland Swan Hunter 4. huhtikuuta 1991 4. huhtikuuta 1992 29. marraskuuta 1994 palveluksessa 2012 HMS Richmond Swan Hunter 16. helmikuuta 1992 6. huhtikuuta 1993 22. kesäkuuta 1995 palveluksessa 2012 HMS Somerset Yarrow 12. lokakuuta 1992 25. kesäkuuta 1994 20. syyskuuta 1996 palveluksessa 2012 HMS Grafton Yarrow 13. toukokuuta 1993 5. marraskuuta 1994 29. toukokuuta 1997 Chilen laivastolle 2007 Almirante Lynch HMS Sutherland Yarrow 14. lokakuuta 1993 9. maaliskuuta 1996 4. heinäkuuta 1997 palveluksessa 2012 HMS Kent Yarrow 16. huhtikuuta 1997 27. toukokuuta 1998 8. kesäkuuta 2000 palveluksessa 2012 HMS Portland Marconi Marine (ent. Yarrow) 14. tammikuuta 1998 15. toukokuuta 1999 3. toukokuuta 2001 palveluksessa 2012 HMS St. Albans BAE Systems Marine (ent. Marconi Marine, ent. Yarrow) 18. huhtikuuta 1999 6. toukokuuta 2000 6. kesäkuuta 2002 palveluksessa 2012 == Lähteet == * * * * * === Viitteet === == Aiheesta muualla == *Type 23 fregatit virallinen sivu *Naval Technology Type 23 *Type 23 Info *
Opaali (artisti)

Opaali (oik. Olli Mönkäre , s. 1985 ) http://www.discogs.com/artist/Opaali on Orivedeltä kotoisin oleva rap-artisti, joka tunnetaan gangsta rap -tyylisestä tuotannostaan. == Ura == Opaali aloitti uransa vuonna 2000 ORW-possessa. Opaali asui Orivedellä noin 20 vuotta, jonka jälkeen muutti Tampereellehttp://www.redrum-187.com/2010/03/haastattelussaopaali/. Uransa aikana hänet tunnettiin varsin laajasta yhteistuotannosta Jujun kanssa. Opaalin debyyttialbumi Viisasten kivi julkaistiin Turnin' Recordsin kautta vuonna 2007. Samana vuonna Opaali julkaisi Viisasten kiveltä poisjääneistä kappaleista kootun Ehdon alla -mixtapen. Vuonna 2009 Opaali muutti Tampereelta Helsinkiin, jossa hänen toisen studioalbuminsa Hinnalla millä hyvänsä nauhoitukset aloitettiin. Albumi julkaistiin 24. helmikuuta 2010 Monsp Recordsin kautta ja vierailijoina kuultiin mm. Tykopaattia, Jujua, Soppaa, Idän Ihmettä ja Tesoman Apteekkaria. Opaalin tuotantopuolesta ovat vastanneet läpi levyjen pääosin muut tamperelaiset rap-artistit ja tuottajat, mm. Jon, Matlab, Jazzy-O, OSP, Skem, Tiedemies ja Otto Kallioinen. == Diskografia == === Albumit === * Viisasten kivi (Turnin' Records) (2007) * Hinnalla millä hyvänsä (Monsp Records) (2010) ===EP:t=== * Paras aina (1999) * Edelleen fiktillä (2017) * Big Homie (2020) === Mixtapet === * Ehdon alla (2007) === Singlet === * Kaikki on saatava (2007) * Se on se jäbä (2016) * Lickini Bäk feat. Lik4-Ak1 X Pyhimy$ (2024) === Musiikkivideot === * Fakta (2007) * Kaikki on saatava/Pyöveli (2007) * Se on se jäbä (2016) * Valehtelen (2016) * Lickini Bäk feat. Lik4-Ak1 X Pyhimy$ (2024) ===ORW Posse=== * Kantapään kautta (EP, 2000) ===Vierailijana=== Artisti Kappale Albumilta Muut vierailijat Vuosi Travis Bicle "What Mitä" Its Travis..! The Mixtape Pt.1 2005 Juju "Pajat" Juju EP 2005 Juju "Mis mun propsit on?" Juju EP 2005 Juju "Kuka oon" Juju EP ORW 2005 Juju "Selvitys" Sekavuudesta selvyyteen 2008 Kemmuru "Lataa lataa" (bonusraita) Meiltä puuttuu kaikki 2010 Puukko-B "Mies ja kirves" - 2010 Idän Ihme "Jotain mihin tarttua" Tästä ei sitte kerrota kellekkään Juju 2010 Tiemiehet "Wörkki" 2017 == Lähteet == == Aiheesta muualla == * * Opaalin haastattelu Redrum-187 -sivustolla Luokka:Suomalaiset hip hop -artistit Luokka:Vuonna 1985 syntyneet Luokka:Elävät henkilöt
Tuusulan Palloseura

Tuusulan Palloseura (TuPS) on vuonna 1971 perustettu tuusulalainen jalkapalloseura. Seuran kotikenttä on Tuusulan urheilukeskus. TuPSin miehet pelaavat Kolmosessa. Naiset pelasivat parhaimmillaan SM-sarjassa kaudella 2001. Yhteensä seuralla on 20 joukkuetta ja yli 600 jäsentä. Seuralle on myönnetty Nuoren Suomen Sinettiseura-tunnus osoituksena laadukkaasta nuorisotoiminnasta. TuPS on yksi Pallokerho Keski-Uudenmaan perustajista. Jalkapallon lisäksi TuPSilla on ollut toimintaa jääkiekossa ja ringetessä. == Lähteet == == Aiheesta muualla == * Tuusulan Palloseuran sivusto Luokka:Suomalaiset jalkapalloseurat Luokka:Tuusulalaiset urheiluseurat Luokka:Vuonna 1971 perustetut urheiluseurat
Gregg Araki

Gregg Araki (s. 17. joulukuuta 1959 Los Angeles) on yhdysvaltalainen elokuvaohjaaja, joka on tullut tunnetuksi riippumattomista elokuvistaan ja homoelokuvistaan. Hän on elokuvillaan aloittanut nk. "New Queer Cinema" -tyylilajin. == Filmografia == *Three Bewildered People in the Night (1987) *The Long Weekend (1989) *The Living End (1992) *Totally Fucked Up (1993) *The Doom Generation (1995) *Nowhere (1997) *Splendor (1999) *Mysterious Skin (2004) *Smiley Face (2007) *Kaboom (2010) Luokka:Yhdysvaltalaiset elokuvaohjaajat Luokka:Vuonna 1959 syntyneet Luokka:Elävät henkilöt
Arkaainen hymy

Arkaainen hymy on antiikin Kreikan arkaaisen kauden kuvanveistolle tyypillinen veistosten kasvoilla oleva ilme, jossa suun reunat kääntyvät hieman ylöspäin. Arkaainen hymy tavataan sekä puettuja naisia eli koreita tai alastomia nuoria miehiä esittävien kurosten kasvoilla. Arkaaista hymyä on tulkittu eri tavoin. Sitä on luonnehdittu arvoituksellisuuden, jumalallisuuden, elämänvoiman ja elämänilon merkiksi. == Tulkinnat taiteessa == Myös taiteilijat ovat tulkinneet arkaaista hymyä. Esimerkiksi Léon Bakstin maalaus, jonka nimi on Terror Antiquus eli ”Ikivanha terrori” (toiselta nimeltään Zeuksen salama, 1908), esittää hymyilevää kore-naista, jonka takana on apokalyptinen maisema, jossa kaupungit sortuvat ja maailma tuhoutuu. Romaanissaan Jumalten naamiot (The Magus, 1965) John Fowles kuvaa keskustelua, joka käydään veistoksesta, joka on peräisin ”Diymasta, Vähästä-Aasiasta”, ”kuudennelta tai seitsemänneltä vuosisadalta ennen Kristusta.” Kirjoittajan mukaan sen ”voima oli kasvoissa. Niillä asui voitonriemuinen hymy, hymy joka olisi ollut omahyväinen, ellei se olisi niin estottomasti kuvastellut puhdasta metafyysistä hyvää mieltä. [...] Suu oli kaunismuotoinen, ajattoman älykäs ja ajattoman huvittunut.” Kirjan henkilö kysyy, mahtaisiko se hymyillä tuolla tavoin, jos olisi tiennyt Belsenistä ja toinen sanoo: Tiedosto:Moscophoros22.jpg|Moskhoforos (Vasikankantaja), n. 560 eaa., yksityiskohta. Tiedosto:Kouros Real or Fake.jpg|Gettyn kuros, n. 530 eaa. Tiedosto:Terror Antiquus by L.Bakst (1908).jpg|Léon Bakst, Terror Antiquus, 1908. == Lähteet == Luokka:Kreikan arkaainen kuvanveisto Luokka:Taidehistorian käsitteet
Uoti

Uoti on suomalainen miehen etunimi. Nimi Uoti on alkujaan hämäläinen lyhennelmä Olavi-nimen muunnelmasta Uolevi. Kielentutkijoiden mukaan Uolevi- nimestä on ensin syntynyt lyhennelmä Uoli, mutta koska hämäläismurteissa t:n heikkoasteinen vastine on laajalti l, on tämän nimen genetiivimuodon Uolin pohjalta myöhemmin syntynyt nimi Uoti, josta tämän taivutusmuodon on oletettu johtuneen. Tässä muodossa nimi on otettu almanakkaankin (29. heinäkuuta), vaikka se on jäänyt harvinaiseksi. Digi- ja väestötietoviraston tietojen mukaan Uoti-nimen on 1900-luvun alusta vuoden 2019 loppuun mennessä saanut 60 henkilöä. == Lähteet == * === Viitteet === Luokka:Etunimet
Gulliver (yhtye)

Gulliver oli suomalainen 1970-luvun puolivälissä toiminut iskelmäpopyhtye. Gulliver perustettiin vuonna 1974 ja se julkaisi samannimisen debyyttialbuminsa vuonna 1976. Perustajajäsen Markku Laamanen oli käyttänyt vuosina 1968-1975 laulajana Gulliver-salanimeä. Muut soittajat olivat Keijo Minerva, Esko Rämänen ja Erkki Sipilä. Ensilevyltä suosituiksi nousivat Toivo Kärjen säveltämä "Alli, ethän muiden salli" sekä singlenäkin julkaistu "Elli kuin karamelli". Albumin kaikki sanoitukset olivat Vexi Salmen. Vuonna 1977 Gulliver oli mukana Syksyn Sävelessä kappaleella "St. Tropez", mutta selvisi vain Syksyn Sävelen satoa -ohjelmaan. Näihin aikoihin ryhmään liittyi Jussi Niemi. Niemi osallistui myös Gulliverin kappaleiden säveltämiseen. Toinen albumi Paraisilla ollaan ilmestyi samana vuonna. Vuonna 1978 julkaistiin kolmas ja viimeinen albumi Ou jee ja näihin aikoihin yhtye myös hajosi. == Diskografia == === Singlet === * "Elli kuin karamelli" / "Jetset" (1976) * "Besame mucho" / "Paraisilla ollaan" (1976) * "Playa Blanca" / "Teryleeni twist" (1977) * "Kerran sut löydän" / "Minun on hän" (1978) * "Syksy" / "Casanova" (1978) === Albumit === * * * == Kokoonpano == * Markku Laamanen ("Geeveri", s. 28. joulukuuta 1949, Pyhäselkä, k. 22.9.2014) - basso, laulu * Keijo Minerva ("Keppi", s. 25. marraskuuta 1951, Ruukki, ei vuoden 1978 kokoonpanossa) - kitara, laulu * Esko Rämänen ("Eko", s. 21. tammikuuta 1952, Jyväskylä) - rummut * Erkki Sipilä ("Örni", s. 31. tammikuuta 1952, Kajaani) * Jussi Niemi (1977-1978) - kitara, laulu == Lähteet == Luokka:Suomalaiset iskelmäyhtyeet Luokka:Suomalaiset popyhtyeet
Raisa Gorbatšova

Raisa Maksimovna Gorbatšova (o.s. Titarenko, ; 5. tammikuuta 1932 Rubtsovsk, Venäjän SFNT, Neuvostoliitto – 20. syyskuuta 1999 Münster, Saksa) oli Neuvostoliiton presidentin Mihail Gorbatšovin puoliso. Hän kuoli vuonna 1999 leukemiaan. Gorbatšova oli maailmalla suosittu henkilö, ja hänen on katsottu luoneen puolisostaan vapaamielisen kuvan, mitä Venäjällä on karsastettu. Hänen nimeään kantava hyväntekeväisyyssäätiö kerää rahaa lasten leukemian hoitoon. Mihail Gorbatšov levytti 2009 vaimonsa lempilauluja. Levyn ainoa myyntikappale myytiin 100 000 eurolla säätiön hyväntekeväisyysillallisten huutokaupassa lasten leukemian hoidon hyväksi. Titarenkon perhe oli ukrainalainen ja kotoisin Tšernihivistä Pohjois-Ukrainasta, mistä oli kotoisin myös Mihail Gorbatšovin äiti. == Lähteet == == Kirjallisuutta == * Vasiljeva, Larisa: Kremlin naiset (alkuteos: Kremlevskie zony, suom. Eila Salminen). Otava, 1994. ISBN 951-1-13350-0 * Jürgens, Urda: Raisa (alkuteos: Raissa Gorbatschowa, suom. Marja Kyrö). Kirjayhtymä, 1991 (Painokaari). ISBN 951-26-3477-5 * Lehmusoksa, Risto: Volodjan varjo: Yrityksiä itäisen naapurin henkilöhistoriasta. Otava, 1996. ISBN 951-1-13786-7 Luokka:Neuvostoliiton johtajien puolisot Luokka:Vuonna 1932 syntyneet Luokka:Vuonna 1999 kuolleet
Henry Haapalainen

Henry Esko Otto Haapalainen (20. kesäkuuta 1945 Parikkala – 1. toukokuuta 2020 Mänttä-Vilppula) oli suomalainen laulaja ja lauluntekijä. Hän johti perustamaansa levy-yhtiö Fonovoxia vuosina 1970–1979. Haapalaisen sävellyksiä oli mukana usein Syksyn Sävelessä. Näitä olivat muun muassa vuosina 1968 ja 1969 Arto Vilkon esittämät ”Miksi leikit vain” ja ”Viimein saan nähdä auringon” sekä vuonna 1970 Matti Eskon esittämä ”Tietää saat viimeinkin”. Vuonna 1975 Syksyn Sävelessä oli mukana Fonovoxin tunnetuin artisti Salomon Haapalaisen sävellyksellä ”Unisatu”. Haapalainen levytti itse Fonovoxille albumin Jouluyö (Fonovox, 1972) ja yhteislevyn Kotimainen sarja 1 Salomonin kanssa (Fonovox, 1973) sekä joitakin yksittäisiä kappaleita. Fonovox kaatui konkurssiin vuoden 1979 alussa. Haapalainen jatkoi muusikonuraansa tekemällä lastenlauluja salanimellä Sakari Wirta. Hän on myös laatinut ristikoita ja kustantanut ristikkolehtiä.Henry Haapalaisen laatima lastenristikko == Lähteet == == Aiheesta muualla == * Haapalainen esittäjänä Äänitearkistossa * Haapalainen sanoittajana Äänitearkistossa * Haapalainen säveltäjänä Äänitearkistossa * Haapalainen sovittajana Äänitearkistossa Luokka:Suomalaiset laulajat Luokka:Suomalaiset musiikkivaikuttajat Luokka:Suomalaiset sanoittajat Luokka:Suomalaiset säveltäjät Luokka:Ristikonlaatijat Luokka:Vuonna 1945 syntyneet Luokka:Vuonna 2020 kuolleet
Kapin niemimaa

Kapin niemimaa () on 75 kilometriä pitkä kallioinen niemimaa Etelä-Afrikan lounaisosassa. Sen eteläpäässä sijaitsevat Hyväntoivonniemi ja Cape Point ja pohjoispäässä Pöytävuori ja Kapkaupunki. Suuri osa niemimaasta kuuluu Pöytävuoren kansallispuistoon (). == Aiheesta muualla == Luokka:Niemimaat Luokka:Etelä-Afrikan maantiede
Petteri Similä

Petteri Similä (s. 9. huhtikuuta 1990 Oulu) on suomalainen ammattilaisuransa lopettanut jääkiekkomaalivahti. Similä pelasi urallaan lähinnä Mestiksessä. SM-tason otteluita hänelle kertyi yksi. Similä pelasi neljä kautta Oulun Kärppien A- ja B-nuorissa. B-nuorissa otteluita kertyi 27, A-nuorissa kaudella 2008–2009 17 ottelua. Similä oli lisäksi voittamassa hopeaa A-nuorten Nordic Trophy -turnauksessa. Similä pelasi itse yhden ottelun torjuntaprosentilla 93,75. Similän ottelu oli Kärppien ensimmäisessä ottelussa Linköpings HC:ta vastaan. OHL-liigan Niagara IceDogs varasi Similän CHL Import Draftissa vuonna 2009, numerolla 21. Ennen tätä, NHL-seura Montreal Canadiens oli varannut Similän koko tilaisuuden viimeisenä pelaajana, numerolla 211. 29\. heinäkuuta IceDogs ilmoitti tehneensä sopimuksen Similän kanssa. Similä liittyi joukkueeseen elokuun keskivaiheilla ja oli joukkueensa mukana harjoitusleirillä 25. elokuuta. Tammikuussa 2010 Similä kaupattiin toiseen OHL-seuraan, Barrie Coltsiin. Coltsissa Similä ei kuitenkaan ehtinyt edes pelata, kun hän siirtyi samassa kuussa takaisin Suomeen, KalPaan. Similä sai tulikasteensa KalPan riveissä 4. joulukuuta 2010 Lukkoa vastaan. KalPa hävisi ottelun 2–7. Hän pelasi samalla kaudella myös neljä Mestis-ottelua SaPKossa. Kaudeksi 2011–2012 hän siirtyi Kiekko-Laseriin. Similä aloittikin kautensa Kiekko-Laserissa, mutta joukkueen konkurssin jälkeen hän vaihtoi Hokkiin, jossa pelasi seitsemän ottelua. Keväällä 2012 hän teki sopimuksen Jukureiden kanssa. Loppukauden 2015–2016 hän oli lainassa KalPassa. Similä valittiin mukaan Suomen alle 20-vuotiaiden jääkiekkomaajoukkueeseen vuoden 2010 nuorten maailmanmestaruuskisoihin. Hän pelasi turnauksessa kaksi ottelua. == Lähteet == Luokka:Suomalaiset jääkiekkomaalivahdit Luokka:Montreal Canadiensin varaamat pelaajat Luokka:Vuonna 1990 syntyneet Luokka:Elävät henkilöt
Pompeiuksen kuuria

Pompeiuksen kuuria oli Pompeiuksen rakennuttama kuuria, joka sijaitsi Pompeiuksen teatterin yhteydessä, Roomassa. Rooman senaatti kokoontui tilapäisesti Pompeiuksen kuuriassa, sillä edellinen kuuria oli tuhoutunut tulipalossa eikä Julius Caesarin rakennuttama Curia Julia ollut vielä valmistunut. Kun senaatti piti kokoustaan Pompeiuksen kuuriassa, salaliittolaiset murhasivat siellä Caesarin vuonna 44 eaa. == Rakennuksen historiaa ja arkeologiaa == Gnaeus Pompeius Magnus päätti rakennuttaa vuonna 62 eaa. sotasaalisrahoillaan Roomaan teatterirakennuksen sivurakennuksineen. Yksi sivurakennuksista oli kuuria, jonka sisälle hän laitatti patsaansa. Rakennuksen oli määrä korostaa rakennuttajansa mahtia. Teatteri säilyi vuosisatoja, mutta kuuria oli olemassa vain noin vuosikymmenen. Caesarin murha johti poliittisiin väkivaltaisuuksiin ja sisällissotaan. Sisällissodan voittaja, keisari Augustus poistatti rakennuksesta Pompeiuksen patsaan, minkä jälkeen se sytytettiin tuleen. Jäännösten päälle rakennettiin julkinen käymälä. Rakennus sijaitsi alueella, jonka nimi on nykyään Largo di Torre Argentina. Ensimmäiset kaivaukset tehtiin diktaattori Benito Mussolinin määräyksestä 1930-luvulla. Rakennelman perustukset on löydetty, mutta nykyään niiden yli kulkee katu ja raitiovaunulinja. Uusia kaivauksia tehtiin vuonna 2012. Tuolloin ilmoitettiin, että Caesarin kuolinpaikka olisi löydetty. Se olisi merkitty rakennuksen lattiaan ennen sen hävittämistä. Paikkaa suunniteltiin avattavaksi yleisölle vuonna 2013. == Lähteet == Luokka:Antiikin Rooman kaupungin rakennukset ja rakennelmat Luokka:Campus Martius Luokka:Rooman entiset rakennukset ja rakennelmat
Centaur-luokka (lentotukialus)

Centaur-luokka oli toisen maailmansodan lopulla aloitettu Britannian kuninkaallisen laivaston kevyt lentotukialusluokka. Luokkaan kuului alun perin kahdeksan alusta, joiden kaikkien rakentaminen keskeytettiin sodan päättyessä. HMS Monmouthin, HMS Polyphemuksen, HMS Arrogantin ja HMS Hermeksen tilaukset peruttiin. Neljä jäljelle jäänyttä alusta jäivät odottamaan telakoille päätöksiä kohtalostaan.Chesneau, Roger s. 140-141 == Suunnittelu == Alusten merkittävin ero aiempiin luokkiin verrattuna oli kaksi kertaa tehokkaampi voimanlähde, joka mahdollisti toimimisen nopeiden osastojen kanssa. Alukset olivat jälleen paremmin suojattuja. Ammusvarastojen suojana oli kaksi tuumaa ja konehuoneiden suojana tuuma panssariterästä. Lisäksi aluksiin asennettiin tuuman paksuiset sisäiset panssarivyöt ja niiden sisätilojen jako suunniteltiin uudelleen.Chesneau, Roger s. 140 Lentokansi sekä hissit oli suunniteltu kestämään 30 000 paunaa painava lentokone. Hissien koko oli 54 kertaa 44 jalkaa. Aluksen keulaan asennettiin myös höyrykatapultti mahdollistamaan koneiden lähtö. Aluksessa oli ainoastaan yksi hangaarikansi, joka oli 16 jalkaa 6 tuumaa korkea kyeten varastoimaan kaikki suunnitteluaikana tulevat lentokoneet. Alusten aseistuksena oli neljä kaksiputkista 4,5 tuuman tykkiä, joten lentotukialusten omasuojassa oli palattu HMS Ark Royalin kaltaisiin aluksiin. Kaikkien lisäysten mahdollistamiseksi alusten runkoa laajennettiin aikaisempiin luokkiin nähden. == Alukset == HMS Centaur, joka valmistui luokkansa ensimmäisenä, otettiin palveluskäyttöön 1954. Aluksen valmistuessa siinä ollut suora lentokansi muutettiin seuraavana puolena vuotena viistoksi. Seuraavat alukset HMS Albion ja HMS Bulwark muutettiin pian käyttöönoton jälkeen kommandotukilaivoiksi toimimaan helikopteritukilaivoina.Chesneau, Roger s.141 Luokan viimeinen, 1959 valmistunut HMS Elephant nimettiin uudelleen HMS Hermekseksi. Alus oli viimeinen valmistunut klassinen viistokantinen lentotukialus Kuninkaallisessa laivastossa ennen uusien Queen Elizabeth -luokan lentotukialusten valmistumista. HMS Hermes myytiin vuonna 1986 Intialle, jossa se palvelee ainakin vuoteen 2012 asti nimellä INS Viraat. Centaur-luokan alukset Nimi Telakka Kölinlasku Vesille Valmis Kohtalo HMS Albion Swan Hunter 23.3.1944 6. toukokuuta 1947 26. toukokuuta 1954 romutettu 1972 HMS Arrogant Swan Hunter - - - peruutettu 10.1945 HMS Bulwark Harland and Wolff, Belfast 10. toukokuuta 1945 22. kesäkuuta 1948 4. marraskuuta 1954 romutettu 1984 HMS Centaur Harland and Wolff 30. toukokuuta 1944 22. huhtikuuta 1947 1. syyskuuta 1953 myyty romutettavaksi 1972 HMS Elephant Vickers Armstrong, Barrow 21. kesäkuuta 1944 16. helmikuuta 1953 18. marraskuuta 1959 Intian laivastolle 1986 nimellä INS Viraat HMS Hermes Cammell Laird - - - romutettu 1972 HMS Monmouth Fairfield Shipbuilding and Engineering Company, Govan - - - romutettu 1972 HMS Polyphemus Devonportin telakka - - - romutettu 1972 ==Lähteet== * * * ===Viitteet=== *
Ylihärmän kirkko

Ylihärmän kirkko on puinen 24-kulmainen ristikirkko Kauhavan Ylihärmässä. Se kuuluu nykyään Kauhavan seurakunnalle. Paanukaton keskeltä nousee sipulipäätteinen kattoratsastaja. Kirkon rakentaminen aloitettiin jo vuonna 1785 ilman virallista rakennuslupaa ajan voittamiseksi. Rakennuslupa heltisi 1786 jo silloin 14 kyynärän korkeuteen ehtineelle puolivalmiille kirkolle. Kirkko valmistui vuonna 1787 Kaapo Hakolan suunnittelemana ja rakentamana. Erillinen uusgoottilainen kellotapuli on rakennettu vuonna 1828. Tapulin suunnitteli C. L. Engel. Kirkon lattia uusittiin vuonna 2002 ja kirkkoa remontoitiin kokonaisuudessaan vuosina 2013–2014. Kirkkorakennuksia ympäröi J. S. Sirénin suunnittelema vanha sankarihautausmaa. Kirkon lähellä sijaitsevat myös vanha pappila ja pitäjänmakasiini. ==Katso myös== * Ylihärmän seurakunta ==Lähteet== == Aiheesta muualla == * Ylihärmän kirkko Kauhavan seurakunnan sivulla Luokka:Ylihärmä Luokka:Suomen kaksikymmentäneljäkulmaiset puiset ristikirkot Luokka:Kauhavan kirkkorakennukset Luokka:Suomen 1700-luvulla rakennetut rakennukset ja rakennelmat